Author: pirozekova
Last saved by: kamil.baranik
Company: Úrad vlády SR

VLÁDA SLOVENSKEJ REPUBLIKY

UZNESENIE VLÁDY SLOVENSKEJ REPUBLIKY
č. ...
z    ...
	
k návrhu Zmien a doplnení Postupov pre zastupovanie SR pred súdmi Európskej únie

Číslo materiálu: | .../2010
Predkladateľ: | ministerka spravodlivosti SR
Vláda
A.	schvaľuje 
A.1.	Zmeny a doplnenia Postupov pre zastupovanie SR pred súdmi Európskej únie; 

B.	zrušuje
B.1.	úlohu C.3  v uznesení vlády SR č. 377 z 9. júna 2010 k návrhu postupov pre zastupovanie SR pred súdmi Európskej únie; 
	dňom 1.decembra 2010
C.	ukladá 
ministrovi životného prostredia SR
C.1.	postupovať v súlade s postupmi pre zastupovanie SR pred súdmi Európskej únie schválenými uznesením vlády SR č. 377 z 9. júna 2010 (ďalej len „postupy pre zastupovanie SR“), v znení zmien a doplnení schválených týmto uznesením vlády SR v bode A.1, 
	od 1.decembra 2010 priebežne
C.2.	poskytovať zástupcovi SR pred súdmi Európskej únie pri plnení jeho úloh potrebnú a včasnú súčinnosť,
	od 1.decembra 2010 priebežne
C.3.	zabezpečiť v súlade s postupmi pre zastupovanie SR organizačné, personálne a materiálno-technické predpoklady na adekvátne plnenie úloh členov Medzirezortnej komisie pre zastupovanie SR pred súdmi Európskej únie (ďalej len „komisia“), zástupcov členov komisie a ďalších osôb poverených poskytovaním súčinnosti,
	od 1.decembra 2010 priebežne
C.4.	zabezpečiť, aby stanoviská a informácie komunikované členmi komisie, zástupcami členov komisie, resp. inými poverenými osobami boli zástupcovi SR pred súdmi Európskej únie komunikované v mene dotknutého orgánu ako celku,
	od 1.decembra 2010 priebežne
C.5.	v súlade s postupmi pre zastupovanie SR vymenovať členov komisie a zástupcov členov komisie a oznámiť vymenovanie týchto osôb zástupcovi SR pred súdmi Európskej únie.
	do 15.decembra 2010
Vykonajú:	minister životného prostredia SR
Na vedomie:	členovia vlády SR
predseda Národnej rady SR
guvernér Národnej banky Slovenska 
generálny prokurátor 
predseda Telekomunikačného úradu SR
predseda Úradu pre reguláciu sieťových odvetví
predseda Úradu na ochranu osobných údajov SR

Uznesenie vlády SR číslo .../2010		strana